Ολοκληρώθηκε λίγο μετά τις δώδεκα το μεσημέρι η πρώτη πτήση ελληνικού μαχητικού αεροπλάνου πάνω από την Βόρεια Μακεδονία.

Την πτήση πραγματοποίησε ένα F16 από την 347 Μοίρα της 110 Πτέρυγας Μάχης Λάρισας.

Σκοπός της πτήσης ήταν να ελεγχθεί εάν υπάρχουν «νεκροί» τομείς στην επικράτεια της Βορείου Μακεδονίας και να εξετασθεί η συμβατότητα των ανιχνευτικών συστημάτων.

Η πρώτη αυτή πτήση ήταν δοκιμαστική ενώ θα ακολουθήσουν και άλλες το επόμενο χρονικό διάστημα.

Η επιτήρηση του εναέριου χώρου είναι επακόλουθο της Συμφωνίας των Πρεσπών και αποτελεί πολιτική του ΝΑΤΟ τα τελευταία 12 χρόνια.

Υπενθυμίζεται ότι η Ελλάδα με αεροσκάφη της ήδη επιτηρεί τον εναέριο χώρο άλλων δύο βαλκανικών κρατών, του Μαυροβουνίου και της Αλβανίας.